CONSILIUL LOCAL AL MUNICIPIULUI CRAIOVA                                                                                                                       
HOTĂRÂREA NR. 376

     Consiliul Local al Municipiului Craiova, întrunit în şedinţa ordinară din data de 18.12.2008;

Având în vedere raportul nr.176546/2008 întocmit de Direcţia Asistenţă şi Protecţie Socială prin care se propune prelungirea duratei de valabilitate a Convenţiei de Colaborare încheiate între Consiliul Local al Municipiului Craiova şi Asociaţia Naţională pentru Copii şi Adulţi cu Autism din România - Filiala Craiova privind îmbunătăţirea serviciilor sociale acordate copiilor şi tinerilor cu autism din Centrul de Zi ”Dr. Innocenzo Fiore” din municipiul Craiova;  

În conformitate cu prevederile art.2 alin.2 din Regulamentul cadru de organizare şi funcţionare a serviciilor de zi aprobat prin Hotărârea Guvernului nr.1438/2004 pentru aprobarea Regulamentelor cadru de organizare şi funcţionare a serviciilor de prevenire a separării copilului de familia sa, precum şi a celor de protecţie specială a copilului lipsit temporar sau definitiv de ocrotirea părinţilor săi;

În temeiul art.36 alin.2 lit. d şi e coroborat cu alin.6 lit. a pct.2 şi alin.7 lit. a , art.45 alin.2 lit f şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă prelungirea duratei de valabilitate a Convenţiei de Colaborare  încheiate între Consiliul Local al Municipiului Craiova şi Asociaţia Naţională pentru Copiii şi Adulţii cu Autism din România -Filiala Craiova, aprobată prin Hotărârea Consiliului Local al Municipiului Craiova nr.475/2006, având ca obiect îmbunătăţirea serviciilor sociale acordate copiilor şi tinerilor cu autism din Centrul de Zi ”Dr. Innocenzo Fiore” din municipiul Craiova, până la data de 31.12.2009.

Art.2. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.475/2006.

Art.3.  Se împuterniceşte Primarul Municipiului Craiova să semneze Actul Adiţional la Convenţia de Colaborare, prevăzut în anexa care face parte integrantă din prezenta hotărâre.

Art.4. Primarul Municipiului Craiova, prin aparatul de specialitate:Serviciul Administraţie Publică Locală, Direcţia Asistenţă şi Protecţie Socială, Direcţia Economico - Financiară şi Asociaţia Naţională pentru Copiii şi Adulţii cu Autism din România - Filiala Craiova vor aduce la îndeplinire prevederile prezentei hotărâri.

	PREŞEDINTE DE ŞEDINŢĂ,
	    CONTRASEMNEAZĂ,

	
	             SECRETAR,

	       Dorel Cosmin MARINESCU
	      Nicoleta MIULESCU

